హైదరాబాద్: ‘హృదయ కాలేయం’ సినిమా రిలీజ్ తర్వాత తనకు బోల్డంతమంది ఫోన్లు చేసి బండబూతులు తిట్టారని టాలీవుడ్ బర్నింగ్ స్టార్ సంపూర్ణేష్ బాబు గుర్తు చేసుకున్నాడు. ‘నువ్వో హీరో, నీకో సినిమా’... అంటూ ఎన్నో మాటలు అన్నారని ఆవేదన వ్యక్తం చేశాడు. ఎవరెవరో ఫోన్లు చేసి తిట్టేవారని, దీంతో ఫోనొస్తే భయం వేసేదని పేర్కొన్నాడు. అప్పట్లో తాను అనుభవించిన బాధ మరెవరికీ రాకూడదని అన్నాడు. తనకు డ్యాన్స్ అసలు రాదని పేర్కొన్న సంపూ, ఏదైనా అవసరం మేరకే నేర్చుకుంటానని, తర్వాత అది గుర్తుండదని పేర్కొన్నాడు. నటుడిని కావాలనుకున్న తాను ఏకంగా హీరోగానే మారడం మాటల్లో చెప్పలేనంత సంతోషంగా ఉందన్నాడు. కాలంతోపాటు పనిచేసుకుంటూ పోవడమే తనకు తెలుసని, సెంటిమెంట్లను నమ్మనని అన్నాడు. హృదయ కాలేయం సినిమాతో టాలీవుడ్లో అరంగేట్రం చేసిన సంపూ ఆ సినిమాతో ప్రేక్షకులను కడుపుబ్బా నవ్వించాడు. ఆ సినిమా విడుదలకు ముందే సోషల్ మీడియాలో సంచలనంగా మారిపోయాడీ బర్నింగ్ స్టార్.
hyderabad: ‘hrudaya kaaleyam’ sinima rillees tarvaata tanaku boldantamandi fonlu chesi bandaboothulu tittaarani tollivood burning star sampoornesh baabu gurtu chesukunnadu. ‘nuvvo heero, neeko sinima’... antuu enno maatalu annarani aavedana vyaktam cheshaadu. evarevaro fonlu chesi tittevaarani, deentho phonosthe bhayam vesedani perkonnadu. appatlo taanu anubhavinchina baadha marevarikee rakudadani annadu. tanaku dans asalu raadani perkonna sampuu, edaina avasaram merake neerchukuntaanani, tarvaata adhi gurtundadani perkonnadu. natudini kavalanukunna taanu ekamgaa heerogane maaradam maatallo cheppalenanta santoshamgaa undannadu. kaalamtopaatu panichesukuntu povadame tanaku telusani, centimentlanu nammanani annadu. hrudaya kaaleyam sinimaatho talivudlo arangetram chesina sampuu aa sinimaatho prekshakulanu kadupubba navvinchaadu. aa sinima vidudalaku munde soshal medialo sanchalanamgaa maripoyadi burning star.